text: Motorvejsafgift: Mindst 18 kroner for en tur til Tyskland
  02 december 2016 kl. 14.01
  Fremover kan det komme til at koste mindst 18 kroner, hvis man vil køre sig en tur på de tyske motorveje.
  Tyskland har længe tumlet med planer om at lade billister betale for at køre på de tyske motorveje. Og nu ser det ud til at planen lykkes.
  Torsdag mødtes den tyske transportminister Alexander Dobrindt med EUs kommisær for transport, Violeta Bulc, og resultatet blev en aftale mellem Tyskland og EU om en fremtidig afgift for at køre på de tyske motorveje.
  Planen har været diskuteret længe, og det har været en udfordring, at finde en løsning, der ikke er i strid med EUs regler på området.
  Men det er EU-kommissæren og den tyske transportminister altså nu blevet enige om.
  Ifølge aftalen vil det i fremtiden komme til at koste mindst 18 kroner at køre på de tyske motorveje. For de penge kan man køre en miljøvenlig, lille bil på de tyske motorveje i ti dage. Større, tungere og mindre miljøvenlige biler kan koste op mod 149 kroner - også for ti dage.
  For en længere ferie må man regne med at slippe mellem 52 og 298 kroner mens et års adgang til det tyske motorvejsnet kommer til at koste op til 968 kroner.
  Indtil videre kan de danske tysklandsfarere dog beholde tegnebogen i lommen. Før de planlagte vejafgifter kan træde i kraft, skal de vedtages som lov af den tyske Forbundsdag. 
  De tyske vejafgifter i euro: (level afhænger af, hvor miljøvenlig bilen er)
  Level10 dage2 mdr.1 år
      
      
            12,507,000-19,99
            24,0011,0020-39,99
            38,0018,0040-69,99
            414,0030,0070-99,99
            520,0040,00100-130
  Pressemeddelelse fra EU-Kommissionen om den kommende tyske vejafgift:
  Takster for vejafgift i Europa:
  
  